**700-as Klub CBN 1 (Terry Meeuwsen)**

**TERRY:** Mozambik afrikai nemzete a világ egyik legszegényebb országa, de amit hamarosan láthatunk is, hogy a rendkívüli csodák helye is.

Videó bejátszás:  
**NARRÁTOR**: Heidi Baker élete munkájának tekinti, hogy segítse Mozambik népét abban az országban, ami a világ legszegényebb országa. Ő és férje alapította az Iris Szolgálatot, akiknek Árvaházaik több mint 2000 gyermeket fogadott be. Heidi látta és tapasztalta, ahogy az étel megsokasodik épp úgy, mint ahogy a Bibliában a kenyerek és halak. Látott betegeket meggyógyulni, halottakat feltámadni.   
***HEIDI****: Azért dolgozik itt, mert szegények szellemben. Ő azért dolgozik itt, mert alázatosak, eltökéltek és nem maguktól függők. Szükségük van Istenre!*

**TERRY**: Heidi Baker az egyik alapítója az Iris Szolgálatnak és több könyvet is írt már, az egyik például „Akiket Szorongat a Szeretet”. Heidi üdvözlünk ismét itt a 700-as Klubban, nagyszerű, hogy elfogadtad a meghívásunkat.

***HEIDI****: Köszönöm!*

**TERRY**: Egy elég erőteljes kijelentést tettél a mozambiki szolgálatodról, azt mondtad: „Ha Isten nem jelenik meg, meghalunk.” Mit értesz ezalatt?

***HEIDI****: Szükségünk van Rá a nap 24 órájában! Ott kell lennie, mivel Ő a mindenünk! Nincs semmilyen vészterv. Ha Isten nem jelenik meg, halottak vagyunk. Igenis kell az életünkbe a jelenléte! Csodákra van szükségünk a túléléshez.*

**TERRY**: Ha már a csodáknál tartunk, ha jól értem, több mint száz halott feltámadását láttátok meg csapatotokkal.

***HEIDI****: Ez így van!*

**TERRY:** Ez óriási feltámadási ereje Istennek! Szerinted mi okozza azt, hogy ez meg tud történni?

***HEIDI****: Nos, először is, azok az emberek, akik imádkoznak a halottak feltámadásáért, a vadonban élő kis pásztorok, akik semmilyen hírnévvel nem rendelkeznek, szolgálatuk nincs kiplakátozva sehová, nem szerepelnek sehol a médiában. Ők csupán pici emberek a piszokból, kis kunyhókból. Magukhoz ölelnek kisbabákat, akik meghaltak és akár napokon keresztül nem esznek, nem isznak, nem alszanak, csak ringatják az ölükben a kisbabákat és addig imádkoznak értük, amíg fel nem támadnak! És többen fel is támadtak és ez a csoda az egész falut Jézushoz vezeti! A legerőteljesebb dolog az egészben az alázat.*

**TERRY**: És épp ez az, amit Isten kiemel, hogy mennyire szükségünk van erre az életünkben a Vele való járásunkban. Nem igaz? Mi jobban küszködünk ezzel a nyugati világban…?

***HEIDI****: Lehetséges…*

**TERRY**: Őszintén!

***HEIDI****: Talán csak egy icike-picikét… Néha emberek látszani akarnak… de azok, akik el vannak rejtve, akik lealacsonyodnak Isten előtt, Isten szabadon ki tudja erejét és hatalmát árasztani rajtuk keresztül.*

**TERRY**: Szeretném, ha egy pillanatra visszatérnénk a csodákhoz. Egyszer egy karácsonyi ünnepséget rendeztél Mozambikban, amikor Isten ténylegesen megjelent. Oszd meg velünk ezt a történetet!

***HEIDI****: Több karácsonyi ünnepséget is rendeztünk már… A csirke-partira gondolsz most?*

**TERRY**: Igen, oszd meg azt velünk!

***HEIDI****: Nos, az ünnepségeinkre szeretjük meghívni a szegényeket, nyomorékokat, bénákat, sántákat. Nagy ünnepségeket rendezünk, és ilyenkor eljönnek az alkoholisták, a drogosok, a prostituáltak, a bűnösök – mind eljönnek. És mivel olyan sokan jöttek, nem volt elég csirkénk. És volt köztünk néhány nyugati, akik megszámolták mennyi van – jó, ha vannak, akik számolnak is… Akkor jöttek hozzám: „Heidi mama, hány embert hívtál meg…?” Erre én: „mindenkit meghívtam, mivel olvastam a Bibliában… bárki aki akar jöjjön…” Kijött a konyhafőnök és azt mondta: „túl sok az ember, sütünk akkor halat.” Erre én: „de az emberek csirkét akarnak enni…” Kitettünk annyi sült csirkét amennyink volt, megáldottuk és mindenki evett csirkét bőséggel, sőt zacskókba raktuk a rengeteg maradékot, mindenki vitt még haza is belőle, és mivel szerencsére valaki számolt, ez dokumentálva lett. Isten még több csirkét készített számunkra ezután is.*

**TERRY**: Ez nem egy szokatlan jelenség nálatok ott Mozambikban, hiszen többféle módon láttad már ezt megtörténni. Még kreatív módokon is. Én arra a karácsonyi ünnepségetekre gondoltam, amikor a lányoknak ajándékokat osztogattatok és üveggyöngyöket kaptak.

***HEIDI****: Ó igen, az nem semmi volt. Az egy másik alkalommal volt, látod rengeteg történetünk van… Emlékszem, amikor szisztematikus teológiát tanultam Angliában és a teológus azt mondta: „Isten nem a mikulás.” Én pedig azt gondoltam: „Ő tényleg nem az – sokkal jobb annál!” Ő sokkal jobb, mint a mikulás. Szóval, mi mindnyájan szeretünk ajándékokat adni. Most 7,000 gyermeket gondozunk jelenleg, nagyon sok gyermekünk van és azon felül még többen is vannak, akikre nappali felügyeletet vállaltunk. Nagyon sok gyerekről van tehát szó. Ezen a karácsonyi ünnepségen több mint ezer gyerek gyűlt össze egyszerre egy helyen és nem volt elég játék minden gyerek számára. Azt gondoltam magamban: „vajon a nyugati világban meghallja bárki is a történetüket…?” Azt gondoltam – lehet néhányan el sem hiszik, mi a valóság és ez néha fáj. Azonban, belenéztem a kislányok szemébe és megkérdeztem őket: „ti mit szeretnétek…?” Az egyik pszichológus azt mondta: „plüss kutyákat tegyünk be nekik egy zacskóba.” Én erre azt mondtam: „szerintem nem plüss kutyára vágynak…” Majd odafordultam a kislányokhoz és megkérdeztem tőlük: „Mi az, amire vágytok, amit szeretnétek…?” Azt mondták: „Mama, üveggyöngyöt szeretnénk ékszert készíteni.” Odafordultam a barátomhoz, hogy nézzen bele a szemetes-zsákba, mivel azokban voltak a játékok. Tudod, gyakran a szemetes-zsákba nézünk, holott Jézus szemeibe kellene néznünk, aztán pedig az előttünk álló gyermek szemébe. Szóval fogtam és belenéztem Jézus szemeibe, majd az előttem álló gyermek szemébe, és akkor azt mondtam a barátomnak: „újra nézz bele a szemetes-zsákba és húzd ki, amit ott találsz.” És ott voltak a zacskóban az üveggyöngyök!*

**TERRY**: Ez elképesztő!

***HEIDI****: Hát, nem semmi volt! Mert Istennek igenis gondja van a kis dolgokra is. Nincs szükségünk üveggyöngyökre, tudunk élni nélküle, még a csirke nélkül is. Ehetsz rizst és curryt, hazavihetnéd a plüss kutyust és örülhetsz neki. De Isten egy törődő, gondoskodó édesapa, aki üveggyöngyöket alkotott.*

**TERRY**: Isten azt akarja, hogy megismerjük Őt úgy, mint a Gondviselőnket. Mennyire változtatták meg ezek a csodák azt, ahogy a mozambikiak Jézusra tekintenek…?

***HEIDI****: Tudják, hogy Ő valóságos! A szinkretizmusban lévő muzulmánok százai és ezrei térnek meg naponta! Ha egyetlen süket füle megnyílik a falujukban, bumm – az egész falu hallja azt és jönnek Jézushoz. Ott nem prédikálunk, csak annyit mondunk: „hozzátok ide hozzánk a süketeket.” Ahogy megnyílik egy süket ember füle, jönnek a szinkretizmusban lévő muzulmánok, csak néznek, a süket hall, erre azt mondják: „Igen! Mi ezt akarjuk! Ezt a Jézust akarjuk!” És ez újra és újra megtörténik hétről-hétre a makua népcsoport emberei között Észak-Mozambikban. Nem semmi, ahogy Isten egyszerűen megnyitja a süketek füleit.*

**TERRY**: Megírtad ezt a könyvet, aminek a címe: „Akiket Szorongat a Szeretet” – mely a Boldogságmondások Jelentőségét emeli ki legfőképpen. Miért fontos az, hogy szellemben szegények legyünk? Kik a szellemi szegények és mit tesz Isten, amikor mi azok vagyunk?

***HEIDI****: Szellemi szegénynek lenni azt jelenti: eltökéltnek lenni. Az tud eltökélt lenni, aki szükségekben van, aki nem elégedett a helyzetével. A kérdés az: „mi szükségben lévők vagyunk?” Sokszor a nyugatiak, akiknek nyolc-kilenc házuk van, válhatnak szellemileg szegénnyé. Mivel ez a szív hozzáállása. Ez az a hely, ahol azt mondod: „kétségbeesetten szükségem van Istenre. Muszáj, hogy meglegyen Isten nekem! Kell, hogy friss kenyeret kapjak a Mennyből!” Akik fizikailag éhesek, nekik fizikai ételre és vízre van szükségük. Kutat fúrsz és megengeded a vizet és szaladnak hozzád. Ételt adsz nekik és futnak hozzád. A szellemi éhség viszont szellemben történik. Azon a helyen, amikor annyira kiszolgáltatod magad Istennek ahogy éhezed Őt, vágysz rá, annyira lealacsonyodsz Hozzá, olyannyira szükséged van Rá, hogy nincs semmilyen hátsó terved, vészterved, csak odateszed magad Isten elé és a Királyság meg megjelenik. Az én vágyam tehát, hogy szellemben éhes maradjak. És a nagy káosz közepette, ami elkerülhetetlen, amikor százezreknek van szüksége folyamatosan ételre, és amikor látod, hogy ha nem történik csoda, emberek éhen halnak, mert már haldokolnak. Ilyenkor csak azt tudod mondani: „Istenem, soha nem voltam elég éhes szellemben, soha nem volt még ennyire szükségem Rád, mint most – EZ az a pillanat!”*

**TERRY**: Ez az üzeneted a nyugati világnak, az egyháznak, amikor visszatérsz hozzánk Heidi és megosztod velünk a szíved üzenetét?

***HEIDI****: Ez ténylegesen az egyik fő üzenetem és az, hogy a gyümölcsözés az intim-bensőséges kapcsolatból fakad. Az életünkben és szolgálatunkban lévő gyümölcsök is. Ennek onnan kell jönnie – a titkos helyről, a rejtekhelyről, ami a belső szobánk. Ebben az eltökéltségemben, szellemi éhségemben úgy megyek Istenhez: „Uram, meg kell, hogy kapjalak!” Majd órákat és órákat töltök jelenlétében. Soaking-olok, ázok, imádom Őt, akarom az Én Jézusomat még, még, még! Hogy bővölködjek szeretetében, friss kenyerében.” Ez bárki számára elérhető. A nyugati gyülekezetekben, nos, nem akarom azt a szót használni, hogy védekezőek, de volt egyszer egy olyan látomásom róluk, hogy kék színű morzsákat ettek. A bepenészedett, kiszáradt kenyérből származó morzsákat, holott Isten megterített asztallal várja őket… Isten azt mondja: „ezt a friss kenyeret edd, amit a Mennyből adok és ne a tegnap morzsáit, hanem az én jelenlétemből származó friss kenyeret minden egyes nap!*

**TERRY**: Tudjátok, Isten ereje és jelenléte mindnyájunk számára van! Heidi könyve: „Akiket Szorongat a Szeretet” – az egész országban, sőt világszerte kapható, ha szeretnétek még többet hallani Heiditól angolul, megtehetitek online a cbn.com weboldalunkon keresztül. Online szemináriumon keresztül fog Heidi tanítani. Tanításának címe az „Intimitás a Csodákra”. Imádkozhattok is velünk online chat-en keresztül akár web kamerán vagy telefonon. Menjetek föl tehát weboldalunkra, mely még egyszer: cbn.com. Heidi, nagyon köszönjük neked! Isten áldjon meg!